Uznesenie Krajského súdu Košice sp. zn. 5Sp/8/2013 z 1. 5. 2016
Uznesenie Krajského súdu Košice z 1. mája 2016, sp. zn. 5Sp/8/2013, ECLI:SK:KSKE:2016:7013200219.1
Súd: Krajský súd Košice
Spisová značka: 5Sp/8/2013
ECLI: ECLI:SK:KSKE:2016:7013200219.1
Dátum vydania: 1. 5. 2016
Forma: Uznesenie
Text rozhodnutia
Súd: Krajský súd Košice Spisová značka: 5Sp/8/2013 Identifikačné číslo súdneho spisu: 7013200219 Dátum vydania rozhodnutia: 02. 05. 2016 Meno a priezvisko sudcu, VSÚ: JUDr. Mgr. Andrea Jurková ECLI: ECLI:SK:KSKE:2016:7013200219.1 Uznesenie Krajský súd v Košiciach, v právnej veci navrhovateľky: W.. L. W., bytom L. XX, N., proti odporcovi: Mestská časť Košice - Sever, Festivalové námestie 2, Košice, v konaní o preskúmanie zákonnosti rozhodnutia odporcu č. 2012/01901/PRA zo dňa 09. 10. 2012, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Návrhom zo dňa 14. 02. 2013 sa navrhovateľka domáhala preskúmania zákonnosti rozhodnutia odporcu č. 2012/01901/PRA zo dňa 09. 10. 2012, ktorým tento podľa ustanovenia § 15 ods. 3 zákona č. 401/1990 Zb. o meste Košice, s poukazom na ustanovenie § 5 zákona č. 40/1964 Zb. Občianskeho zákonníka v znení neskorších predpisov a v zmysle ustanovenia § 46 zákona č. 71/1967 Zb. o správnom konaní v znení neskorších predpisov (Správny poriadok) vydal rozhodnutie o predbežnom opatrení vo veci návrhu na zabezpečenie predbežnej právnej ochrany navrhovateľa V. K., I..: XX. XX. XXXX, I. N. XX, N., zastúpeného JUDr. Alexandrom Farkašovským, advokátom, Pri jazdiarni 1, Košice a odporcov 1. W.. L. W., I..: XX. XX. XXXX, L. XX, N. F. X. F. L., I..: XX. XX. XXXX, I.F. N. XX, N. G., Ž.S.: X. W.. L. W., I..: XX. XX. XXXX, L. XX, N. F. X. F. L., I..: XX. XX. XXXX, I.F. N. XX, N., že sú povinné z pozemku registra "C" KN parc. č. 1021/3 - zastavané plochy a nádvoria v k. ú.: M. W., zapísaného na LV č. XXXX, odstrániť v lehote desiatich dní od doručenia rozhodnutia pokládku betónových zatrávňovacích blokov a obnoviť predošlý pokojný stav na predmetnej parcele, aký existoval pred pokládkou betónových zatrávňovacích blokov. Písomným podaním zo dňa 29. 04. 2016 navrhovateľka oznámila tunajšiemu súdu, že na podanom návrhu zo dňa 14. 02. 2013 netrvá, berie ho späť a žiada konanie zastaviť. Podľa ustanovenia § 250d ods. 3 O. s. p. súd uznesením konanie zastaví, ak žaloba bola vzatá späť. V zmysle ustanovenia § 250h ods. 2 O. s. p. až do rozhodnutia súdu môže navrhovateľ žalobu vziať späť. Vzhľadom na to, že navrhovateľka vzala návrh o preskúmanie zákonnosti rozhodnutia správneho orgánu späť, súd rozhodol v súlade s citovanými zákonnými ustanoveniami tak, ako je to uvedené vo výrokovej časti tohto uznesenia. Súd rozhodol o trovách konania v zmysle ustanovenia § 146 ods. 1 písm. c/, § 246c a § 250l ods. 2 O. s. p., podľa ktorých žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to v dvoch písomných vyhotoveniach. V odvolaní sa musí popri všeobecných náležitostiach podľa ustanovenia § 42 ods. 3 O. s. p. uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

